open-index/open-wikipedia-markdown huggingface dataset:
Agostos

**Agostos**, baan **Gaius Octavius Thurinus**, weh adap bai ih griet-ongkl Julios Siiza ina 44 BKI, ah bitwiin datde taim de ah 27 BKI, get di nyuu ofishal niem **Gaius Julius Caesar**. Afta 27 BKI, ih weh niem Gaius Julius Caesar Augustus. Chuu im ab sumoch niem, ikaman fi jos kaal im Aktievios wen yaa refa tu di iventdem bitwiin 63 ah 44 BKI. Ih ton di fos empara a di Ruoman Empaya, we im ruul bai ihself frah 27 BKI tel ih ded ina  14 KI. Yong Aktievios kom ina ih legisi (ded lef) wen Siiza get asasiniet ina 44 BKI.

Ina 43 BKI, Aktievian jain fuos wid Maak Antuoni ah Marcus Aemilius Lepidus ina wah milichri diktietaship we kaal di Sekan Trayomviret. Di trayomviret ivenchal kalaps chuu ebribadi wena resl fi powa: Lepidus go ina egzail, ah Antuoni komit suisaid afta ih luuz a di bakl a Aktiom bai di fliit a Aktievian we Agripa eh-liid ina 31 BKI. Afta di Sekan Trayomviret kalaps, Aktievian ristuor di outwod luk a di Ruoman Ripoblik, wid gobament powa ina di Ruoman Senit, bot ina praktis ih ritien aatakratik powa sieh wie. Ih powa koh frah di finanshal sokses ah rizuos we ih get chuu kangkues, di rilieshanshipdem we ih ab ina di empaya, di laayalti a di milichri suoja ah vechrandem, ah di rispek a di piipl. 

Agostos expan di Ruoman empaya, sikior di bongjridem, ah mek piis wid Paatia chuu diplumasi. Ih rifaam di Ruoman sistim a taxieshan, divelop nof ruod netwok wid ofishal kuuria sistim, setop wah aami (ah wah likl nievi), setop di Prituorian Gyaad, ah mek ofishal poliis ah faya-faitin fuos fi Ruom. Muos a di siti get bil bak anda Agostos; an ih rait wah rekaad a ih wuona akomplishment, kaal di *Res Gestae Divi Augusti*, we sovaiv tu dis die. Wen ih ded ina 14 KI, di Senit diklier se Agostos a wah gad, uu deh (di Ruoman piipl) fi priez. Ih niemdem, Agostos ah Siiza tekop bai ebri ada empara afta im, ah di mont we yuus fi niem Sextilis, get riiniem Aagos ina fiim hana. Ih pozishan eh-tek uoba bai ih stepson ah sonahlaa, Taibiirios.

* https://www.history.com/topics/ancient-history/emperor-augustus (En)
Ayan Iej

Di **Ayan Iej** a di piiriad we jinarali okor afta di Branz Iej, maak bai di prevalent yuus a ayan. Ayan prodokshan nuo fi eh-tek plies ina Anatuolia akliis az hoerli az 1200 BKE, wid soh kantemporeri aakiolajikal evidens we paint tu hoerlia diet.
Avisena

*Abū ‘Alī al-Ḥusayn ibn ‘Abd Allāh ibn Sīnā*, nuo az *Abū Alī Sīnā* (Poerjan ابوعلی سینا), ar *Ibn Sīnā* (arabik ابن سینا), ar *Avitzianós* (Griik Aβιτζιανός), ar latnaiz **Avisena** (s. 980 - 1037) a weh wah Poerjan palimat ah di bes fizishan ah filasafa fiih taim. Im a weh wah aschranama, kimis, jaalajis, lajishan, pielientalajis, matimatishan, fizisis, puoyt, saikalajis, sayantis, ah tiicha. Im eh-todi medisn anda wah fizishan niem Koushyar. Ih rait nieli 450 ese pan a waid rienj a sobjek, bot a onggl 240 sovaiv. 150 a di wandem we sovaiv a pah filasafi ah 40 a dem de pah medisn. Ih muos fiemos wok a Di Buk a Iilin, wah filasafikal ah sayantifik ensaiklopidia, ah Di Kianan a Medisn, we a weh wah standad medikal texbuk ina nof midiival yunivoersiti. Ah tu, im a weh di smadi we taat Avisenian lajik ah di filasafikal skuul a *Avisenizim*, we influens nof Mozlim ah Skalastik tingka. Wi kansida Avisenna di Faada a Madan Medisn ah klinikal faamakalaji, espeshali fi di inchadokshan a sistimatik experimentieshan ah kuantifikieshan ina di todi a fizialaji, ih diskovri se infekshos diziiz kantiejos, ah di inchadokshan a kuarantiin fi lesn di pred a kantiejos diziiz, di inchadokshan a experimental medisn, evidens-bies medisn, klinikal chrayal, randomaiz kanchuol chrayal, ifishensi tes, klinikal faamakalaji, nyuurosaikayachri, rix fakta analisis, di aidie a di sinjuom, ah di impuotans a dayetix ah di influens a klaimit ah invairament pah elt. Im a di faada a fondamental kansep bout momentom ina fizix, an a weh di payanier a aruomaterapi fi im invenshan a stiim distilieshan ah exchrakshan a nof isenshal ail. Ih divelop di kansep a yunifaamitierianizim ah di laa a suupazishan ina jaalaji.
Ba'aamaz

Di **Ba'aamaz**, ofishali di **Kamanwelt a di Ba'aamaz**, a wah indipendant, savrin konchri we mekop a tuu touzn kie ah sebm onjrid ailan we faam wah aachipelago. Ide ina di Atlantik Uoshan tu di soutiis a di Yunaitid Stiet; naat a Kyuuba, Ispanyuola (Daminikan Ripoblik ah Ieti) ah di Kiaribiyan Sii; ah naatwes a di Toerx ah Kiekos Ailanz.
Ba'ai Fiet

Di **Ba'ai Fiet** (nastaliq بهائیت fa *Bahá'iyyat*, Arabik بهائية *Bahá'iyya* IPAc-en bəˈhaɪ, a monotiyistik rilijan we emfasaiz di pirichual yuuniti a aal yuumankain. Chrii kuor prinsipl extablish di biesis fi Ba'ai tiichin ah dakchrin: di yuuniti a Gad, dat a onggl wan Gad uu a di suos a aal krieshan; di yuuniti a rilijan, dat aal mieja rilijan ab di siem pirichual suos ah kom frah di sieh Gad; ah di yuuniti a yuumaniti, dat aal yuuman eh-kriet iikual, kopl wid yuuniti ina daivoersiti, dat daivoersiti a ries ah kolcha wot aprishieshan ah axeptans. Askaadn tu di Ba'ai Fiet tiichin, di yuuman poerpos a fi laan fi nuo ah fi lob Gad chuu soch metad az Praya, riflekshan ah fi bi a saabis tu yuumaniti.

## Refrans
Baabiedoz

**Baabiedoz** de iis a di Kiaribiyan Sii, an a wah indipendant kantinental ailan nieshan ina di Westan Atlantik Uoshan. Ide bout 13° naat a di ikwieta ah 59° wes a di praim meridian; istil kansida paat a di Lesa Antiliiz. Di ailandem we kluosis tui a Sin Vinsn ah di Grenidiinz, ah Sin Luusha tu di wes. Chrinidad ah Tubiego de tu di sout, ah nou ab set maritaim baada wid Baadiedoz. Di tuotal lan ieria a bout 430 skwier kilamita (166 skwier mail). Baabiedoz lan muosli flat, wid soh fyuu aya ieria ina di migl a di konchri. Di ayis paint a Mount Ilabi ina Sint Anju Parish. 

Di jaalajikal kompozishan a Baadiedoz a frah non-volkianik arijin, ah mekop a muosli laimstuon-karal faam ina sobdokshan a di Sout Amoerkan pliet we kalaidop ina di Kiaribiyan pliet. Di ailan ab chrapikal klaimit, wid chried win aafa di Atlantik Uoshan we kip di tempicha mail. Som a di lesa divelop paat a di konchri ab chrapikal udlan ah manggruov. Ada paat a di inlan we di agrikolchral indoschri fuokos ab wuoliip a shuga kien estiet ah waid, jengkl sluopin paascha lan, we ab bunununus vyuu dong tu di kuos. 

Baabiedoz ab wah ai Yuuman Divelopment Index. Ina 2006, irangk 31s ina di wuol wol, an tod ina di Amoerkaz, biyain Kianada ah di Yunaitid Stiet.
Baaskitbaal

**Baaskitbaal** a wohn tiim puot wit tuu tiim dem wit faiv pleya dem. Dem ple baaskitbaal wit wohn buol chaaled a **baaskitbaal**.
Baibl

Di **Baibl** (frah Koine Griik *τὰ βιβλία*, tà biblía, "di bukdem") a wah kalekshan a tex siekrid ina Juudizim ah Kristianiti. A wah kalekshan a skripcha we rait a difrah-difrah taim bai difrah-difrah aata ina difrah-difrah lokieshan. Di Juu ah Kristiandem kansida di bukdem a di Baibl fi bi a prodok a divain inspirieshan ar aataritiv rekaad a di rilieshanship bitwiin Gad ah yuuman.

## Si azwel
* 
* Baibl (Jamaican Sign Language)
Bailoji

**Bailoji** a di saiyans we stodi di livin aaganizim dem. Bifuo di naintiin senchri, bailoji wehn kom aanda di jenaral stodi a aal nachral *h*objek kaal Nachral Ischri. Wahn French nachralis niem Jean-Baptiste Lamark mek op di niem we wi yuuz nou. Bailoji a nou wahn tandad sobjek ina skuul ahn yuunivorsiti evri we ina di worl, an uoba milian piepa get poblish evri ier ina nof Bailoji ahn Medisn jornal.

Bailoji egzamin di schrokcha, fongkshan, gruot, arijin, evaluushan, dischribyuushan ahn klasifikieshan fi evri livin ting. Madorn bailoji bies pahn faiv mien prinsipl: Sel tiyori, evaluushan, jiin tiyori, enaji, ahn uomiyostiesis. 

Chradishanali, bailoji brok op ina nof nof difrent ieriya, bies pan difrent aaganizm: Batani, di stodi a di plaant dem; zuulaji, di stodi a di animal dem; ahn maikrobailoji, di stodi a di wuoliip a maikro-aaganizm. Dem ya fiil ya brok dong forda bies pan di skiel pahn we di aaganizm dem get stodi, an di metad dem we wi yuuz fi stodi dem: Baiyokemismischri egzamin di fondamental kemischri a laif; molekyula bailoji stodi di komplex intarakshan a di sistim dem bitwix difrent bailajikal malikyuul; sel bailoji egzamin di biesik bildin blak a evriting we livin, di sel; fiziolaji egzamin di fizikal ahn kemikal fongkshan a di tisyu ahn aagan sistim ina evri aaganizm; ahn ikalaji stodi ou di difrent aaganizm dem intariliet wid dem envairanment.
Bale

**Bale** (IPAc-en bæleɪ, IPA-fr balɛ) a taip a pofaamans daans we arijiniet ina di Italian Renesans kuot a di 15t senchri ah lieta divelop ina kansoert daans faam ina Frans ah Rosha. Isens bikom pred aal uoba az wah ai teknikal faam a daans wid iwuona vokiabileri bies pah French toerminalaji. Iab gluobal influens ah elp fi difain di foundieshanal tekniik yuuz ina nof adaels daans jaahra. Fi bikom wah bale daansa rikuaya nof ier a chrienin. Bale tiich ina difrah-difrah skuul rong di wol, we istarikali ingkaapariet fi deh uona kolcha fi ivalv di aat.

*Bale* kiah refa azwel tu wah bale daans wok, we kansis a di kuoriagrafi ah myuuzik fi bale prodokshan. Wah wel-nuo egzampl a dis a *[[Di Notkraka]]* (The Nutcracker), wah tuu-ak bale we eh arijinali kuoriagraaf bai Marios Petipa (Marius Petipa) ah Lev Ivanov wid myuuzik skuor bai Piotr Ilyich Chaikavski (Pyotr Ilyich Tchaikovsky). Balet kuoriagraaf ah pofaam bai chrien aatis. Chradishanal klasikal bale yuujali pofaam wid klasikal myuuzik akompniment ah yuuz ilabret kastyuum ah stiejin, wails madan bale, laka di nioklasikal wok a Moerkan kuoriagrafa Jaaj Balanshiin (George Balanchine), muotaim pofaam ina simpl kastyuum (e.g., liotaad ah taits) ah widoutn yuuz ilabret set ar siinri.
Banggladesh

**Banggladesh** a wah savrin konchri a Ieja.  Di papyulieshan a di konchri a 167 milian (2016), wan a di ten muos papilos konchri ina di wol. Di kiapital a di konchri a Daaka.
Bangk a Jumieka

Di **Bangk a Jumieka** a di senchral bangk a Jumieka lokiet ina Kinston. Iwe-exstablish bai di Bangk a Jumieka Ak 1960 ah weh-opin pah 1 Mie 1961. Irispans fi di maniteri palisi a Jumieka pah di inschrokshan a di Minista a Finans.

## Ischri
Di Bangk a Jumieka, extablish bai di Bangk a Jumieka Laa (1960), bigin aparieshan ina Mie 1961, we toerminiet di Koransi Buod Sistim we eh-egzis frah 1939. Di extablishment a di Senchral Bangk eh fi rekanaiz di niid fi wah apruopriet regiulietid finanshal chokcha fi ingkorij di divelopment pruoses, potikiula az Jumieka weh bout fi embaak pah di ruod tu palitikal indipendans.

Di Senchral Bangk ruol ten fi bi muosli riaktiv bai niecha az di instityuushan grapl wid wuoliip a nashinal ah intanashinal divelopment. Ousomeba, ina riisant ier, maniteri palisi implimentieshan kiaraktaraiz bai muo pruoaktiv stans, az di Senchral Bangk aktivli siik fi ingkorij di apropriet invairament fi ikanamik gruot ah divelopment. Az a rizolt, di Senchral Bangk inchajuus wah pruogram fi finanshal rifaam — Di Finanshal Sekta Rifaam Pruogram (FSRP) ina 1985. Dis inishitiv eh-iem fi muo ifektiv intimidieshan, chuu di ingkorijment a maakit fuos ah di chrentnin a di Senchral Bangk kiapasiti fi impliment maniteri palisi.

## Aaganizieshan
Di Bangk a Jumieka ron bai Buod a Direkta ed bai di Gobna a di Bangk a Jumieka. Di Buod a Direkta kompuoz a di Gobna uu a aalso Chieman a di Buod, di Siinia Depiuti Gobna, di Finanshal Sekriteri ah six ada direkta. Aal a dem apaint bai di Minista a Finans fi faib ier toerm. Dan Wiebi (Don Wehby), chiif aparietin afisa a GriesKenedi Limitid (GraceKennedy Limited) ah faama senita, eh-kaal fi di separieshan a di pozishan a gobna ah chieman.

Brayan Winta (Brian Wynter), faama depiuti gobna, weh-niem az di nyuu Gobna a di Bangk, ifektiv 1 Disemba 2009.

Optel den, Aajri Andisn (Audrey Anderson), siinia depiuti gobna, weh in chaaj a di Bangk.

Di muos riisant Gobna a di Bangk a Jumieka wena Derik Miltan Latibodier (Derick Milton Latibeaudiere) uu eh-tekop daade puos pah 1 Iepril 1996 ah uu rizain pah 30 Aktuoba 2009.

## Extoernal lingk
* Ofishal websait
Baptis Choch

Baptis a di torm wa diskraib smadi bilangx tu wahn **Baptis choch** ar Baptist dinaminieshan. Di niem diraiv frahn di kanvikshan se falawa a Jiizas Krais komaan fi get baptaiz (bai *h*imors ina waata) az poblik displie a dehn fiet, ahn so muos adierent rijek infant baptizam. Wails di torm "Baptis" ab arijin wid di *h*Anabaptis, ahn wehn sohntaim viuu az pejarativ, di dinaminieshan iself istarikal lingk tu di *h*Ingglish Disenta ar Separietis ar Nankanfaamizam muuvmentdem a di 16t senchri.
Baptis Waar

Di **Baptis Waar**, adawaiz nuo az di **Krismos Ribelian**, di **Krismos Opraizn** ah di **Griet Jumiekan Sliev Rivuolt** a 1831–32, wena ilebm-die ribelian we mobilaiz az moch az 60,000 a Jumieka 300,000 sliev.[1] A wah Baptis priicha, Samyuel Shaap, we liidi supuot muosli bai ih falaradem.

## Refrans
Baraona, Soria, Spien

**Baraona** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 191 inabitant.
Baruok

Di **Baruok** muotaim tingk bout az wah piiriad a aatistik stail we yuuz egzajarietid muoshan ah klier, iizi fi intoerprit ditiel fi projuus jraama, tenshan, egzubarans, ah grandia ina skolpcha, pientin, aachitecha, lichicha, dans, tieta, ah myuuzik. Di stail eh bigin rong 1600 ina Ruom, Itali, ah pred tu muos a Yuurop.
Baxin

**Baxin** a wahn maashal aat ahn kombat spuot we tuu piipl chruo ponch a wananeda, yuujali wid globz aan. Istarikali, di guol a fi wiikn ahn nakdong di opuonent.

Amatior baxin a buot Olimpik ahn Kamanwelt spuot ahn a kaman fixcha ina muos intanashinal giemz—iazwel ab iwuona Wol Champianship. Baxin syuupavaiz bai wahn refarii uoba a siiriz a wan- tu chrii-minit intaval kaal rong. Di rizolt disaid wen wan opuonent diim inkiepebl fi kantiniu bai a refarii, diskualifai fi brok ruul, rizain bai chruo iin di towil, ar pronongx di wina ar luuza bies pah di joj skuorkyaad a di hen a di kantes. Ina di ivent buot faita gien iikual skuor frahn di jojdem, di fait kansida a jraa (profeshanal baxin). Ina Olimpik baxin, juu tu di fak se a wina mos diklier, ina di kies a jraa - di jojdem yuuz teknikal kraitiiria fi chuuz di muos dizorvin wina a di bout.

## Refrans
Bayokimischri

**Bayokimischri**, somtaim kaal **bayolajikal kimischri**, a di todi a kimikal pruoses widin ah riliet tu libm aaganizam.
Bayoteknalaji

**Bayoteknalaji** a di yuus a libm sistim ah aaganizim fi divelop ar mek prodok, ar "eni teknalajikal aplikieshan we yuuz bailajikal sistim, libm aaganizim ar dirivitiv frani, fi mek ar madifai prodok ar pruoses fi spisifik yuus" (UN Kanvenshan pah Bailajikal Daivoersiti, Aatikl 2). Dipen pah di tuul ah aplikieshan, muotaim iwobalap wid di (rilietid) fiil a bayoinjinierin, bayomedikal injinierin, bayomanifakcharin, esechra.
Beljiom

**Beljiom** a wah rich konchri ina Westan Yuurop. Di kiapital a Beljiom a Broslz, an di papilieshan a 10,414,336.
Benggali languij

**Benggali** (bɛŋˈɡɔːli) ar **Bangla** (bɑːŋlɑː; বাংলা *Bangla* ˈbaŋla) a di languij nietiv tu Banggladesh ah di Indian stiet a Wes Benggal. Di Benggali alfabet yuuz fi raiti. Standad Bangla ina Banggladesh ah Bengali Wes Benggal maak bai nof difrans ina wod, yuusij, axent, ah fonetix. Bangla a di nashinal languij ina Banggladesh ah sekan muos spiik languij ina India. Wid bout 250 milian nietiv ah bout 300 milian tuotal spiika wolwaid, a di sebmt muos spiik languij ina di wol bai tuotal nomba a nietiv spiika ah di ilebmt muos spiik languij bai tuotal nomba a spiika. Di impuotans a dis languij tu di konchridem a Sout Ieja iloschriet bai di ischri a di nashinal antemdem a Banggladesh ah India, ah di nashinal sing a India, aal a dem fos kompuoz ina Benggali languij.

## Refrans
Bifuo-Ischri

**Bifuo ischri** a wahn torm yuuz fi diskraib di piiriad bifuo ischri rait dong. I kyahn yuuz fi refa tu aal taim sins di taat a di yuunivors, alsuo di torm yuuz muo aafn fi diskraib di piiriad sins wen laif de pan di ort. Bifuo ischri wid yuuman divaid op wid di Chrii iej sistim, bot skala uu stodi bifuo-yuuman taim piiriad yuuz di klier Rak rekaad n di intanashinal schraatom bies we difain i ina di jaalajikal taim skiel. Di chrii iej sistim a di divijan a bifuo-ischri wid yuuman ina chrii kansekitiv taim piiriad, we niem afta di mien tuul mekin teknalaji in adat de taim de:
:*Di Tuon Iej
:*Di Branz Iej
:*Di Ayan Iej‎
Di invenshan a raitin matiirial (an di taat a istarikal taim) difrent frahn kolcha tu kolcha, bot muosli klasifai ina aida di branz iej ar di aiyan iej. Muo ahn muo, istuorian dipen pahn evidens frahn di nachral an suoshal saiyans, an no jos ritn rekaad. Wid dis, dem mek di difrens bitwiin ischri an bifuo ischri les klier.
Big Bang

Di **Big Bang tiiri** a di privielin kazmolajikal magl fi di yuunivoers frah di hoerlies nuo piiriad chuu isobsikuent laaj-skiel evaluushan. Di magl akount fi di fak se di yuunivoers expan frah ai-ai densiti a ai tempicha stiet, ah aafa a kompriensiv explinieshan fi a braad rienj a finamina, ingkluudn di abondans a lait eliment, di kazmik maikrowiev bakgrong, laaj skiel chokcha ah Obl Laa.
Bigi Smalz

**Bigi Smalz** (riil niem Kristafa Waalis, haalso nuo haz "The Notorious B.I.G.", ar "Frank White", baan Mie 21 1972, ina Bruklin, Nyuu Yaak), ehn Merkan rapa a Jumiekan disen.
Ihn ehn ded pahn Maach 11 1997 ina Las hAnjalas, Kialifuonya.
Ihn ehn wahn a di bigis orli hip-hap-haatis. Ihm mek hip-hap myuuzik ahn ehn riili hinfliwenshal in hIis Kuos hip-hap.

Ihn taat rap ina 1990, ahn ihn riliis im fors halbom, *[[Ready to Die|Redi fi Dai]]* ina 1994, we ehn sel kwajruupl platinom. Wahn ier lieta, ihn fuom di gruup Junior M.A.F.I.A.. Ihn haalso hinvalb ina wahn fiuud wit di rapa Tuupak Shakuor, we hakiuuz im a ab naalij bout wahn rabri, ina we Shakuor halmos ehn ded. Shakuor ded frahn wahn sekan shuutin pahn Septemba 13 1996, ahn Bigi ded six mont lieta ina waneda shuutin. Tuu wiik hafta im det, dehn riliis im sekan halbom, *[[Life after Death|Laif hafta Det]]*, we ehn sel daiman.
Biif

**Biif** a kolineri niem fi miit frah kiakl. Biif kiah aavis frah bul, efa ar stier. Iaxeptibiliti az fuud suos vieri ina difrah-difrah paat a di wol.

Biif mosl miit kiah kot ina ruos, shaat rib ar stiek (file miniah, soerlain stiek, romp stiek, rib stiek, rib yai stiek, anga stiek, esechra.) Som kot get pruoses (kaah biif ar biif joerki), ah chrimin, yuujali mix wid miit frah uola, liina kiakl, mins, (grainop) ar yuuz ina sachiz. Di blod yuuz ina som varayati a blod sachiz. Adaels paat we iit ingkluud di axtiel, liva, tong, chraip frah di retikiulom ar ruumen, glan (potikiulali di pangkrias ah taimos, refa tu az swiitbred), di aat, di brien (alduo ifabid we dienja de frah buovain sponjifaam ensefalopati, BSE), di kidni, ah di tenda testikl a di bul (nuo ina di Yunaitid Stiet az *kyaaf fraiz*, *prieri aista*, ar *Rak Mountn aista*). Som intestin kuk ah iit siemso, bot muotaim kliinout ah yuuz az nachral sachiz kiesin. Di buondem yuuz fi mek biif stak.
Biliif

**Biliif** a di stiet a main ina we smadi tingk sitn fi bi di kies, wid ar widoutn no impirikal evidens fi pruuv se sinting a so wid fakchual soertnti. Fu puti waneda wie, biliif a wen smadi tingk se sitn a rialiti, chuu-chuu, wen deh no gat no absoluut verifai foundieshan fi deh soertnti a di chuut ar riilnis a sinting.
Biliiz

**Biliiz** a wah konchri pah di iis kuos a Senchral Amoerka. A di dege konchri a Senchral Amoerka we di *h*ofishal languij a ''h''Ingglish, duo nof smadi deso kamanli chat Biliizan Kriyol ah Panish tu.
Bizantiin Empaya

Di **Bizantiin Empaya** sohtaim refa tu az di Iistan Ruoman Empaya, wena di kantiniuyeshan a di Ruoman Empaya ina di Iis juurin Liet Antikuiti ah di Migl Iejiz, wen di kiapital siti wena Kanstantinuopl (madan-die Istanbul, arijinali foun az Bizantiom). Isovaiv di fragmentieshan ah faal a di Westan Ruoman Empaya ina di 5f senchri KE ah kantiniu fi egzis fi aneda touzn ier tel ifaal tu di Ataman Toerx ina 1453. Juurin muos a iegzistans, di empaya wena di muos powaful ikanamik, kolcharal, ah milichri fuos ina Yuurop. Buot "Bizantiin Empaya" ah "Iistan Ruoman Empaya" a ischriografikal toerm kriet afta di hen a di relm; isitizndem kantiniu fi refa tu deh empaya az di Ruoman Empaya (Ienshent Griik: Βασιλεία τῶν Ῥωμαίων, chr. Basileia tôn Rhōmaiōn; Latin: Imperium Romanum), ar Romania (Ῥωμανία), ah tu dehself az "Ruoman".
Blacos, Soria, Spien

**Blacos** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 63 inabitant.
Bliez Paskal

**Bliez Paskal** (French: **Blaise Pascal**, pronongxieshan: [blɛz paskal]), 19 Juun 1623, ina Clermont-Ferrand, Frans – 19 Aagos 1662) wena French matimatishan, fizisis, ah rilijos filasafa. Ih wena chail pradiji uu edikiet bai ih pa, wah sibl soervant. Paskal hoerlies wok weh ina di nachral ah aplai sayans we ih mek impuotant kanchribyuushan tu di kanschrokshan a mikianikal kialkiulieta, di todi a fluid, an ih klarifai di kansep a presha ah vakiom bai jinaralaiz di wok a Ivanjilista Toricheli (Evangelista Torricelli). Paskal azwel rait wah difens a di sayantifik metod.

Paskal wena matimatishan a di fos aada. Ih elp fi kriet tuu mieja nyuu ieria a risaach. Ih rait wah signifikant chriitis pah di sobjik a projektiv jamechri a di iej a sixtiin, ah lieta karispan wid Pier di Foerma (Pierre de Fermat) pah prababiliti tiori, ih influens chrang-chrang di divelopment a madan ikanamix ah suoshal sayans. Ih fala Gialiliyo ah Toricheli, ina 1646 bai rifyuut fi Aristakl falaradem uu eh-*h*insis se niecha abor vakiom. Ih rizoltdem kaaz nof kas-kas bifuo deh axep.
Blak

**Blak** a di daakis kola, di rizolt a di absens ar kompliit abzaabshan a lait. Ia di apozit a wait (di kombain spekchrom a kola ar lait). Laka wait ah grie, a wah iekruomatik kola, litarali kola widoutn kola ar hyuu. A wan a di fuo praimeri kola ina di CMYK kola magl, tugiada wid sayan, yelo, ah majenta, yuuz ina kola printin fi projuus aal di ada koladem.

Blak ena wan a di fos kola yuuz bai aatis ina Niolitik kiev pientin.  Ina di 14t senchri, ibigin wier bai rayalti, di kloerji, joj ah gobament ofishal ina moch a Yuurop. Ibikom di kola wier bai Ingglish ruomantik puoyt, binizman ah stietsman ina di 19t senchri, ah ton ai fashin kola ina di 20t senchri.

Ina di Ruoman Empaya, i eh-bikom di kola a muonin, ah uoba di senchri iweh friikuentli asosiet wid det, iivl, wich ah majik.  Askaadn tu soervie ina Yuurop ah Naat Amoerka, a di kola muos kamanli asosiet wid muonin, di hen, siikrit, majik, fuos, vailens, iivl, ah eligans.

## Refrans
Blak Det

Di **Blak Det** wena wan a di muos devastietin pandemik ina yuuman ischri, we rizolt ina di det a estimietid 75 tu 200 milian piipl wen ikech ipiik ina Yuurop bitwiin di ier 1346–53.
Blak Sii

Di **Blak Sii** a sii bitwiin Soutiistan Yuurop ah Westan Ieja. Iboundid bai Yuurop, Anatuolia ah di Kaakasos, ah jrien chuu di Meditarienian ina di Atlantik Uoshan, vaya di Ijiyan Sii ah vierios schriet.
Bluu Mountn, Jumieka

Di **Bluu Mountndem** a di langgis mountn rienj ina Jumieka. Deh ingkluud di ailant ayis paint, Bluu Mountn Piik, a 2256 m (7402 ft). A wah papiula plies fi aika ah niecha lova.

Di ieria binuon fi projuus di wol-fiemos priimiom kaafi Bluu Mountn Kaafi frah Arabika biin we chraiv ina di kuula  tempicha a di aya elivieshan ah luo kloud kova.
Bluu ah Jangkro Mountn

Di **Bluu ah Jangkro Mountn** ad tu di Yunaitid Nieshan Edikieshanal, Sayantifik ah Kolcharal Aaganizieshan (United Nations Educational, Scientific and Cultural Organisation’s) (UNESCO) Prestijos Wol Eritij Lis (Prestigious World Heritage List) ina 2015. A di fos Wol Eritij sait fi Jumieka ah di fos mix (kolcharal ah nachral) sait fi di Kyaribiyan sob-riijan. A wan a onggl 32 mix sait.
Boerlin

**Boerlin** a di kiapital a Joermani.


Berlin-von Siegessaeule-112-Reichstag-2017-gje.jpg
Berlin-vom Franzoesischen Dom-10-Gendarmenmarkt-Deutscher Dom-Konzerthaus-2017-gje.jpg
Berlin-Mauer-Bernauer Str-64-Gedenkstaette-2016-gje.jpg
Berlin-Mauer-Bernauer Str-20-2016-gje.jpg
Berlin-Kurfuerstendamm-160-Nr 46-Aubade-2016-gje.jpg
Berlin-Kurfuerstendamm-198-Nr 187-Dolce&Gabbana-2016-gje.jpg
Berlin-Matthaei-Kirche-12-Neue Nationalgalerie-2016-gje.jpg
Berlin Aussichten vom Dom asv2023-02 img01.jpg
Berlin-S-Bahnhof Friedrichstr-04-2006-gje.jpg
Berlin-S-Bahnhof Friedrichstr-14-Laden-2006-gje.jpg


## Refrans
Bolivia

**Bolivia** (Panish: *Bolivia*; Quechua: *Buliwya*; Aymara: *Wuliwya*; Guarani: *Volívia*), ofishali nuo az di **Pluurinashinal Stiet a Bolivia** (Panish: *Estado Plurinacional de Bolivia*), a wah lanlak konchri lokiet ina wes-senchral Sout Amoerka. Ibaada tu di naat ah iis bai Brazil, tu di soutiis bai Paragwai, tu di sout bai Aajentiina, tu di soutwes bai Chili, ah tu di naatwes bai Peruu. Di Andian mountn rienj mekop wan-toerd a di konchri, wid di bigis siti ah mien ikanamik senta lokiet ina di Altiplano.
Borjabad, Soria, Spien

**Borjabad** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 48 inabitant.
Braadkyaasin

**Braadkyaasin** a di dischribyuushan a aadio an/ar vidio kantent tu dispoers aaadiens vaya eni ilekchranik mas komiunikieshan midiom, bot tipikali wan we yuuz di ilekchromagnetik spekchrom (riedio wiev), ina wan-to-nof magl.
Branz Iej

Di **Branz Iej** a taim piiriad kiaraktaraiz bai di yuus a branz, pruoto-raitn, ah adaels hoerli fiicha a oerban sivilizieshan.
## Refrans
Brazil

**Brazil** (Puotigiis: Brasil), a di laajis konchri ina Sout Amoerka ah a di onggl nieshan we chat Puotigiis ina di Amoerkaz. Brazil a wah fedarieshan wid tuenti-six stiet, wah fedaral dischrik ah myuunisipalitidem. Brazilia a di kiapital fi Brazil.

Brazil ena kalani a Puotigal frah Pejro Alvares Kabral (Pedro Álvares Cabral) riich de, frah 1500 tu 1815, ah a den iton yunaitid kindom wid Puotigal. Ina 1822 di konchri ton indipendant az wah Brazilian Empaya, bot den bikom ripoblik sens 1889, duo di Kanggres bakdiet di ratifikieshan tu di fos kanstityuushan frah 1824.

Brazil a wan a di foundin nieshan a di Yunaitid Nieshan, di G20, Mercosul, an di Yuunian a Sout Amoerkan Nieshan, ah a wan a di BRIC a BRICS konchridem. Brazil aalso ab uoliip a *h*animal, nachral invairament, ah nachral rizuos.
Bred

**Bred** a stiepl fuud pripier frah duo mek frah flowa ah waata, ah yuujali ibiek. Raitchuu ischri wa raitdong ieba papiula rong di wol an a wan a di houlis aatifishal fuud, impuotant sens di bignin a hagrikolcha.
Brien

Di **brien** a *h*aagan we saab az di senta a di noervos sistim ina aal voertibret ah muos invoertibret animal.
British Empaya

Di **British Empaya** kompraiz di dominian, kalani, protektaret, mandiet, ahn ada els terichri ruul ar administa bai di Yunaitid Kingdam (UK), we *h*arijiniet wid di uobasiiz kalanidem ahn chriedn puos extablish bai *h*Ingglant ina di liet 16t ahn *h*orli 17t senchri. A di ait iwehna di laajis empaya ina ischri ahn, fi uoba a senchri, wehna di fuomuos gluobal powa. Bai 1922, di British Empaya gien kanchruol uoba papiulieshan bout 458 milian piipl, kwaata a di wol papiulieshan, ahn kiba muo dan 13,000,000 skwier mail (33,670,000 km²): apraximetli kwaata a di *h*Ort tuotal lan ieria. Siek a dat, ipolitikal, linggwistik ahn kolcharal legisi waidpred. A di piik a ipowa, dehn aafn se das "di son neba set pahn di British Empaya" kaa ispan kraas di gluob enshuor se di son alzwie de shain pahn akliis wan a inof-nof terichri.
## Refrans
British Voerjin Ailanz

Di **British Voerjin Ailanz** a wah British Uobasii Terichri we de ina di Kiaribiyan Sii, tu di iis a Puoto Riiko. Di ailandem a paat a di Voerjin Ailan aachipelago; di res a ailandem a paat a di Yunaitid Stiet Voerjin Ailanz. Di ailandem kansis a di mien ailan a Taatuola, Voerjin Gaada, Anegiada, ah Yos Van Daik, ah uoba 50 ada likl-likl ailan ah kie. Nobadi no lib pah bout 15 a di ailan. Di bigis ailan, Taatuola, a bout 20 km (bout (12 mail) ah 5 km (bout 3 mail) waid. Di ailandem ab a tuotal papilieshan a bout 22,000, ah bout 18,000 a dem lib pah Taatuola. Ruod Tong, di kiapital, de pah Taatuola.
British Wes Indiz

Di **British Wes Indiz**, sohtaim abriviet tu **BWI**, a nou di British Uobasiiz Terichri ina di Kiaribiyan, Anggila, Bermyuuda, di Kieman Ailanz, ah Mansarat. Bifuo di indipendans a nof nyuu nieshan, deh weh-ingkluud laaja nomba a ailan ina di riijan, tigeda wid tuu mienlan kalani, wuola dem faam paat a di British Empaya.
Buberos, Soria, Spien

**Buberos** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2015 sensos (INE), di miunisipaliti ab papyulieshan a 36 inabitant.
Budizim

**Budizam** (*Buddhism*) a wan fambli a biliif ahn praktis we muos piipl kansida se a rilijan, ani bies pan di laanin-dem we kom fram di man niem Siddhartha Gautama. Im a di wan we dem kaal "Di Buda" ("The Buddha"), we miin se "Di wan we don wiekop ahn si di lait". Dat man ya baan ina di konchri we, ina demya taim, kaal Nepal. Him ehn lib ahn tiich ina di naatiis riijan a di ''h''Indian sobkantinent an praabli ded roun 400 BCE.
Buk a Maaman

Di **Buk a Maaman** a di siekrid tex fi di choch-dem we ichop wid di Lata Die Sient muuvment. Ipoblish fos ina Maach 1830 bai Joseph Smith anda di taikl *Di Buk a Maaman: Wan Akount we Rait bi di An a Maaman pan Pliet we Tek fram di Niifai Pliet-dem*. Azkaadn tu Smith, di buk en rait fos taim ina wan langwij we nobadi kudn anastan (im kaali "Rifaam Ijipshan") pan wan set a guol pliet im se im discoba ina 1823 an den chranzliet likl afa dat. Smith kliem se di Pliet-dem en beri ina wan il nier im yaad ina Manchesta, Nyuu Yaak, an se im fain dem chru di gaidans a wan ienjel niem Moroni, wan ienshent Morkan prafit-istuorian kom bak tu laif fi elp Smith.
Buk

**Buk** a wah set a piepa we raitpan, print, iloschriet, ar wid blangk shiit, mekop frah ingk, piepa, paachment, ar adaels matiirial, yuujal faasn tugiada fi meki inj pah wan said.
Buod giem

**Buod giem** a giem we plie pah tiebl ah invalv counta, piis ar "man" muuv ar plies pan a prii-maak soerfis ar "buod", askaadn tu set a ruul.

## Refrans
Bagavad Giita

Di ***Bagavad Giita*** (भगवद्गीता, *IAST bhagavad-gītā*, IPA-sa ˈbʱəɡəʋəd̪ ɡiːˈt̪aː; lit. "Sing a di Bagavan (Lord)") , noftaim refa tu simpl az di **Giita**, a wah 700-*shloka* (voers) Induu skripcha ina Sanskrit we a paat a di Induu epik *[[Mahabaraata]]*.

Induu chradishanalis asoert se di *Giita* kom ina egzistans ina di tod ar fuot mileniom BKE. Skala axep diet frah di fif senchri tu di sekan senchr BKE az di prabebl rienj.

Di *Giita* set ina naritiv friemwok a dayalag bitwiin Pandava prins Arjuna ah ih gaid ah chariatier Laad Krishna. Fi fies di juuti az waria fi fait di Daama Waar (*Yudhha*) ar raichos waar bitwiin Pandava ah Kauravadem, Arjuna kongsl bai Laad Krishna fi "fulfil ih *Kshatriya* (waria) juuti az waria ah extablish Daama." Di *Bagavad Giita* get expuoz tu di wol chuu Sanjaya, uu sens ah kagnaiz aal di iventdem a di baklfiil. Sanjaya a *Dhritarashtra* advaiza ah azwel ih chariatier.

## Refrans
Carl Friedrich Gauss

**Jonahnn Carl Friedrich Gauss** (Iepril 30, 1777 – Febiweri 23, 1855) wehna wahn Jorman matamatishan an saiyantis uu kanchribyuut nof tu di fiil dem a nomba tiori, statistiks, analisis, difrenshal jaamechri, jiodesi, ilekchrostatiks, aschranami, an optiks. Gauss a wehn wahn pikni pradiji. Im mek im fos big matamatikal diskovri wen im a stil jos wahn tiinieja. Im don di wok we difain im, *Disquisitiones Aritmeticae*, ina 1798 wen im a jos 21, alduo I neva get poblish til 1801.
Carl Linnaeus

**Carl Linnaeus** (Mie 23, 1707 – Janiweri 10, 1778) a wehn whn Swidish botanis, fizishan, an zuulajis, uu pudong di foundieshan fi di madorn sistim a bainuomial nuomenkliecha. Im binuon az di faada a madorn taxanimi, an tu wan a di faada dem a madorn ikalaji. Wen im ded ina 1778, piipl rekagnaiz im az wan a di bes saiyantis dem ina im taim.
Chaina

**Chaina** a wahn hieria we kansis a tuu konchri: di Piiplz Ripoblik a Chaina (mienlan Chaina), ahn di Ripoblik a Chaina (ina Taiwan).
Chaini filasafi

**Chaini filasafi** arijiniet ina di Spring ah Aatom ah Waarin Stiet eradem, juurin di piiriad nuo az di "Onjrid Skuul a Taat", we weh kiaraktaraiz bai signifikant intilekchual ah kolcharal divelopment. Alduo nof a Chaini filasafi bigin ina di Waarin Stiet piiriad, eliment a Chaini filasafi eh-egzis fi sebral touzn ier; som kiah fain ina di Yi Jing (di Buk a Chienj), wah ienshent kompendiom a divinieshan, we diet bak tu akliis 672 BKE. A weh juurin di Waarin Stiet era we wa Sima Tan eh-toerm di mieja filasafikal skuul a Chaina, Kanfyuushanizim, Liigalizim, ah Dowizim, araiz, tugiada wid filasafi we lieta jrap ina abskioriti, laka Agrikolcharalizim, Mohizim, Chaini Nachralizim, ah di Lajishandem.
Chaini languij

**Chaini** (汉语/漢語; *Hànyǔ* ar 中文; *Zhōngwén*) a gruup a rilietid bot ina nof kies myuuchali aninteligibl languij varayati, we faam wah branch a di Sino-Tibetan languij fambili. Chaini spiik bai di Han majariti ah nof ada etnik gruup ina Chaina. Nieli 1.2 bilian piipl (rong 16% a di wol papilieshan) spiik soh faam a Chaini az deh fos languij.

Di varayati a Chaini yuujali diskraib bai nietiv spiika az dayalek a wah singgl Chaini languij, bot lingguis nuot se deh daivoers az wah languij fambili.
Lingguis ina Chaina noftaim yuuz wah famiulieshan inchajuus bai Fu Maoji ina di *Insaiklopidia a Chaina*: 汉语在语言系属分类中相当于一个语族的地位。 ("Ina languij klasifikieshan, Chaini stietos ikuivalent tu wah languij fambili.")

## Refrans
Charlemagne

**Charlemagne** wehna di king a di Frank piipl fram 768 tu di taim wen im ded. Im manij fi expan di Frangkish kindom dem tu wan Frangkish empaiya. We inkluud muos a Westan an Senchral Yuurop. Juurin im rien, im kangka Itali an get Kroun az Imperator Augustus bai Puop Leo III pan di 25t a Disemba 800 az di raival a di Byzantiin Empaiya ina Kanstantinuopl. Wi asuosiet im ruul wid di Carolingian Renasaans, wan rivaival a aat, rilijan, an kolcha chuu di miidiom a di Kyaklik Choch. Chuu im farin kangkwes an intornal rifaam dem, Charlemagne elp fi difain Westan Yuurop an di Migl Iej. Im get di taikl Charles I ina di riinal lis a Frans, Jormani, an di Uoli Ruoman Empaiya. Im a  di son a King Pippin di Short an Bertrada a Laon, im get di puos afta im faada ded an ruul di plies wid im breda Carloman I. Im neva grii gud wid Charlemagne, bot waar neva brok chuu Carloman ded sodn ina 711. Charlemagne kyari aan di palisi dem we im faada wehn staat, tuwaadz di piepasi az di protekta. Im tek we powa fram di Lombard famili ina Itali, an wiej waar pan di Saracens, uu yuuz tu chobl chobl im empaiya fram Spien. A wehn ina wan a dem waar ya we Charlemagne expiiriens di wos biit op ina im laif, a di Bakl a Roncesvalles (778) we wi memba ina di Sand a Roland. Im kyampien gens di piipl tu di iis, espeshali di Saxon dem, an afta wan lang waar put dem aanda fi im govament. Im fuos dem fi kanvort tu Kristiyaniti, an intigriet de mina im empaiya fi piev wie fi die Ottonian dainasti we kum op lieta. Tide, im binuon az di faada a di French an Jorman manaaki dem, an tu az di faada a Yuurop: Di empaiya we im ron yuunifai muos a Westan Yuurop fi di fos taim sins di Ruoman empaiya, an di Carolingian renasaans enkorij di faamieshan a wan kaman Yuuropian aidentiti.
Cerbón, Soria, Spien

**Cerbón** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 40 inabitant.
Charles Darwin

**Charles Robert Darwin** (Febiweri 12, 1809 – Iepril 19, 1882) wehna wahn Ingglish nachralis uu prizent gud evidens fi se evri spiishi a laif ival uova taim fram kaman ansesta, chuu di proses niem nachral silekshan. Di fak se evaluushan akor ton jenaral chuut ina di saiyantifik kamyuuniti an moch a di jenaral poblik ina im laiftaim, an im tiroi a nachral silekshan kom fi bi di mien bies fi madorn evaluushaneri tiori. Darwin egzamin yuuman evaluushan an sexual silekshan ina di *Descent of Man*, an *Selection in Relation to Sex*, fala wid *The Expression of the Emotions in Man and Animals*. Di risaach we im du pan plaant get poblish ina wahn siiriz a buk, an ina im laas buk, im egzamin ortworm an di ifek we dem av pan sail. Darwin a wan a onggl faiv 19t senchri non-raayl piipl uu get wahn steit finaral, an get beri ina Westminster Abbey, nier tu John Nerschel an Isaac Newton.
Chek Ripoblik

**Chek Ripoblik** ar **Chekia** (Chek: *Česko*) a wah konchri ina senchral Yuurop. I baada Joermani, *h*Aschria, Slovakia, ah Puolan. Ikiapital a Praag, ah di ofishal languij a Chek.
Ches

**Ches** a buod giem fi tuu plieya. Iplie pan a skwier buod, mek wid 64 sumaala skwier, wid iet skwier pah iich said. Iich plieya taat wid sixtiin piis: iet paan, tuu nait, tuu bishop, tuu ruk, wan kwiin ah wan king. Di guol a di giem a fi iich plieya fi chrai ah chekmiet di king fi di opuonent. Chekmiet a chret ('chek') tu di opuozin king we no muuv kyaah tap. A *h*it hen di giem.

## FIDE
**Federasyon Entènasyonal Echèk** (FIDE) te fonde nan Pari, an Frans, nan dat 20 jiyè 1924, ak deviz li se "Gens una Sumus" (Laten pou "Nou se yon sèl fanmi").
Òrganizasyon sa a rasanble plis pase 200 asosyasyon nasyonal echèk ki soti nan tout kontinan yo.

Li òrganize chanpyona mondyal absoli ak fanm yo, osi byen ke sa yo pou granmoun aje ak jinyò, nan tout ka ak kontwòl tan klasik, rapid ak blitz.  Chak dezan li òrganize olenpik nasyonal yo pou ekip tou de sèks yo.

## Prezidan FIDE
* 1924-1939 : Alexander Rueb, Nedalanz
* 1939-1946 : Augusto de Muro, Aajentiina
* 1946-1949 : Alexander Rueb, Nedalanz
* 1949-1970 : Folke Rogard, Swiidn
* 1970-1978 : Max Euwe, Nedalanz
* 1978-1982 : Fridik Olafsson. Aislan
* 1982-1995 : Florencio Campomanes, Filipiinz
* 1995-2018 : Kirsan Ilyumzhinov, Rosha
* 2018-.....: Arkady Dvorkovich, Rosha
Chiiz

**Chiiz** a fuud mek frah milk ina wuol baga flieva, texcha, ah faam bai koagiulieshan a di milk pruotiin kiesiin.
Chili

**Chili**, ofishali di **Ripoblik a Chili** (Panish: *República de Chile*), a Sout Amoerkan konchri wa tekop wah lang, naro chrip a lan bitwiin di Andiiz tu di iis ah di Pasifik Uoshan tu di wes. Di kyapital de ina Santyaago.
Chrajidi

**Chrajidi** a faam a jraama bies pah yuuman sofarin we invuok wah akompinin kataasis ar pleja ina aadiens. Wails nof kolcha eh-divelop faam we provuok dis paradaxikal rispans, di toerm chrajidi noftaim refa tu wah spisifik chradishan a jraama we eh-plie wah yuniik ah impuotant ruol istarikali ina di self-definishan a Westan siblizieshan. Dat chradishan eh moltipl ah diskantinyuos, yet di toerm noftaim eh-yuuz fi invuok a powaful ifek a kolchral aidentiti ah istarikal kantinyuiti—"di Griik ah di Ilizibiitan, ina wan kolchral faam; Eliin ah Kristian, ina kaman aktiviti," a Rieman Wiliamz (Raymond Williams) puti.
Chrak ah fiil atletix

**Chrak ah fiil** a spuots we ingkluud atletik kantes extablish pah di skil a ronin, jompin, ah chuowin. Di niem diraiv frah di spuot tipikal venyuu: stiediom wid wah uoval ronin chrak we ingkluoz wah graas fiil we di chuowin ah jompin iventdem tek plies. A wan a di uolis spuots. Ina ienshent taim, a wena ivent huol ina kanjongshan wid festival ah spuots miit laka di Olimpik Giemz ina Ienshent Griis.

## Refrans
Chrilaani Parish, Jumieka

**Chrilaani** a wah parish ina Jumieka we lokiet ina di naatwes sekshan a di konchri ina Kaanwal counti. Falmot a di kiapital, ah di mien senta fi bizniz ah tuorizim. Ibaada bai Sint An pah di iis, Sin Jiemz pah di wes, ah Sint Ilizibet ah Manchesta pah di sout. 

A Chrilaani we di uopnin soermoni fi di ICC Krikit Wol Kop 2007 kip, ina di nyuu Griinfiil Stiediom.
Chrinidad ah Tubiego

**Di Ripoblik a Chrinidad ah Tubiego** a wah aachipelajik stiet ina di sodan Kiaribiyan,  naatiis a di Sout Amoerkan stiet a Venizuela ah sout a Grinieda ina di Lesa Antiliiz. Azwel ishier maritaim bongjri wid Baabiedoz tu di naatiis ah Gayana tu di soutiis. Di konchri kova wah ieria a 5,128 skwier kilamita (1,979 sk ml) ah kansis a tuu mien ailan, Chrinidad ah Tubiego, ah nof sumaal lanfaam. Chrinidad a di laaja ah muo papilos ah a di mien ailan; Tubiego moch sumaala, kompraiz bout 6% a di tuotal ieria ah 4% a di papilieshan. Di nieshan de *h*outsaida di orikien belt.
Chuut

**Chuut** muostaim yuuz fi miin se sitn de ina akaad wid fak ar rialiti, ar fideliti tu wah orijinal ar standad. Azwel chuut muotaim maita yuuz ina madan kantex fi refa tu wah aidie a "chuut tu self," ar aatentisiti.
Cidones, Soria, Spien

**Cidones** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 346 inabitant.
Klaad Monie

**Klaad Monie**, adawaiz kaal bai **Oscar-Claude Monet** ar **Claude Oscar Monet** (14 Novemba 1840 – 5 Disemba 1926) ena di founda a French Impreshanis pientin, ah di muos kansistent ah prolifik praktishana a di filasafi a di muuvment fi expres yu pospektiv bifuo niecha. Di toerm Impreshanizim kom bout frah di taikl a wan a i pientindem, Impreshan, Sonraiz.
File:Claude Monet - Argenteuil - 1872 - Musée d'Orsay.jpg|Argenteuil - 1872 - Musée d'Orsay
File:La Seine à Port-Villez - v1890- Claude Monet - Musée d'Orsay.jpg|La Seine à Port-Villez - 1890 - Musée d'Orsay
File:Claude Monet - Le Givre - 1880.jpg|Le givre - 1880 - Musée d'Orsay
Kanfyuushos

**Kanfyuushos** adawaiz nuo az **Confucius** ar **Kungfuzi** (551 BK – 479 BK) a weh wah Chaini filasafa uufa tiichin ah filasafi influens madan Chaini, Korian, Japaniiz, Taiwaniiz ah Vietnamiiz tingkin ah laif. Ih filasafi emfasaiz poersnal ah stiet moraliti, kareknis ina suoshal rilieshanship, jostis ah sinseriti. Demaya valiu ya get bigop ina Chaina muo dah ada dakchrin, laka Liigalizim, ar Dowizim, ina di Han Dainasti. Di sitndem we Kanfyuushos faamyuliet divelop ina di sistim a filasifi niem Kanfyuushanizim. Di Jezyuit Mateo Riichi inchajuusi ina Yuurop.
Kliopachra VII

**Kliopachra VII** a weh di laas fiero fi di Tolimiek dainasti ina Iijip. Shi yuusfi shier powa wid ar faada, Tolimi XII, ina di fos paat a ar rien bot den lieta wid ar bredadem, Tolimi XIII ah Tolimi XIV, uu shi weh marid, bot ivenchali shi get fi ruul bai arself. Az fiero, shi eh-ab sex (kansiumiet rilieshanship) wid Gayos Juulios Siiza ah chrentn ar grip pah di chuon. 

Tu tide die ya, Kliopachra a stil papila figa ina Westan kolcha. Ar legisi sovaiv ina nof-nof aatischri ah wuoliip a jramatizieshan a ar tuori ina lichicha ah ada miidia, ingkluudn di chrajidi bai Wiliam Shiekspier we niem *Antuoni ah Kliopachra*, di apra Kliopachra bai Juul Masene (Jules Massenet), ah di flim Kliopachra we mek ina 1963. Ina muos a di dipikshandem, Kliopachra kom kraas az priti-priti an ar abiliti fi tek wan powaful man afta di neda a pruuf se shi eh-luk gud fi chuu. Afta dat, shi put ar son, Siizarian, pan di siem lebl az Siiza, so ih kuda ruul wid ar ina niem. 

Afta deh asasiniet Siiza ina 44 BKE, shi go de wid Maak Antuoni ina apozishan tu di man we weh fi tek uoba Siiza pozishan, Gayos Juulios Siiza Aktievian, uu binuon az Agostos. Kliopachra briid ah get twin wid Maak Antuoni, Kliopachra Siliin II ah Aligzanda Iilios, ah den wah nex wan, Tolimi Filadelfos. Di bredadem uu shi weh de wid afta dat neva gi ar no pikni. Afta shi luuz di bakl a Aktiom tu di aami we Aktievian ron, Antuoni komit suisaid. Askaadn tu di chradishan a di taim, Kliopachra kil arself wid asp bait pan 12 Aagos 30 BKE. Iijip den ton Ruoman pravins niem Iejiptos. Alduo Kliopachra weh-ab di ienshent Ijipshan taikl a fiero, di Tolimiek dainasti weh Elenik. Dat go fi se Kliopachra yuusfi taak Griik langiij, iibm duo shi nuo az di fos liida a di dainasti fi laan Ijipshan. Shi adap kaman Ijipshan biliif an diyiti. Ar piechran gades wena Aisis, ah ina ar rien pipl yuusfi tingk se shi a di riinkaanieshan ah imbadiment a di Gades a wizdom. Ar det maak di en a di Tolimiek Kindom ah di Elenik piiriad ah di taat a di Ruoman iira ina di iistan Meditarienian.
Sairos di Griet

**Sairos di Griet**, adawaiz nuo az **Sairos II a Persia** ah **Sairos di Elda**, wena di fos Zoroaschrian Poerjan empara. Im a weh di founda fi di Poerjan Empaya anda di Akiminid dainasti, we kombout widoutn eni ada istarikal empaya. Iwena wah wol empaya wid mieja istarikal impuotans. A weh anda fiim ruul we di empaya kova aal a di siblaiz stietdem we eh-egzis ina di Nier Iis. I*h*expan nof-nof, ah ivenchali kangka muos a Soutwes Ieja ah muos a senchral Ieja, frah Iijip ah di Elispant ina di wes tu di Indus Riva ina di iis, fi mek di bigis empaya ina di wol op tu da paint de. Di rien a Sairus laas bout 30 ier. Ih eh-bilop ih empaya chuu waar ah kangka fos di Midian Empaya den di Lidian Empaya, ah den di Nio-Babiluonian Empaya. Aida bifuo ar afta Babilan, ih liid wah expidishan ina Senchral Ieja. Sairos neba go ina Iijip kaa ih get kil ina bakl, wen im ena-fait aaf di Sidiandem langsaid di Sir Daria ina Disemba 530 BKI. Ih pozishan go tu ih son, Kambaisiiz II, uu manij fi *h*ad tu di empaya wen ih kangka Iijip, Nyuubia, ah Sirenaika, alduo ih neh ruul fi lang. Az a milichri liida, Sairos lef nof gud lesn pah di aat a liidaship ah disijan mekin. Sairos di Griet eh-rispek di kostom ah rilijandem a di landem we ih kangka. Apaat fran ih uona nieshan, Iran, Sairos lef gud-gud legisi pah Juwish rilijan (chuu di Iidik a Restarieshan), yuuman raits, palitix, ah milichri chratiji, ah pan Iistan ah Westan siblizieshan.
Daminiika

**Daminiika**, ofishali **Di Kamanwelt a Daminiika**, a wah ailan nieshan ina di Kiaribiyan Sii. Ina Italian, di niem miin "Sonde", we a weh di die wen Kristifa Kolombos sait di ailan. Di bifuo-Kolombos niem a di ailan wena "Wai'tu kubuli", we miin "Ar badi taal". Di indijinos piipl pah di ailan, di Ailan Kiarib, lib ina terichri komiin laka di Indian risoerv ina Naat Amoerka. Di ofishal languij a Ingglish, bot piipl, espeshali di uola fuok dem, taak wah French Kryuol, ah som taak Ailan Kiarib.

Daminiika nikniem di *Niecha Ail a di Kiaribiyan* kaa di ailan losh ah priti. I ab wuoliip a rienfaris, we fulop a rier plaant, animal, ah bod spiishiz. Di Sisru Paarat, di nashinal bod, de pan di nashinal flag. Di ikanami a di konchri dipen muosli pah tuorizim ah agrikolcha. 

Ina 1978 Daminiika get indipendans frah Britn.
Daans

**Daans** a pofaamans aat faam we kansis a poerposful silek siikuens a yuuman muuvment. Dis muuvment ab estetik ah simbalik valyuu, ah iaknalij az daans bai di pofaama ah abzoervadem widin potikiula kolcha. Daans kiah kiatigoraiz ah diskraib bai ikuoriografi, bai irepatwaar a muuvment, ar bai di istarikal piiriad ar plies a arijin.
Dakiumenchri

**Dakiumenchri flim** a nanfikshanal muoshan picha inten fi dakiument som aspek a rialiti, praimerili fi di poerpos a inschrokshan ar fi mentien a istarikal rekaad. Soch flim eh-shuut arijinali pah flim stak—di onggl midiom avielobl—bot nou ingkluud vidio ah dijital prodokshan we kiah bi aida dairek-tu-vidio, mek ina TV shuo ar riliis fi skriinin ina sinima. "Dakiumenchri" diskraib az a "flimmekin praktis, a sinimatik chradishan, ah muod a aadiens risepshan" we galang-galang ivalv ah no gat ni klier bongjri.
Daminikan Ripoblik

Di **Daminikan Ripoblik** a savrin nieshan pah di ailan niem Ispanyuola, paat a di Grieta Antiliiz aachipelago ina di Kiaribiyan Riijan. Di westan tod a di ailan akiupai bai Ieti - dis mek Ispanyuola wan outa tuu Kiaribiyan ailan we akiupai bai tuu konchri, Sin Maatn a di eda wan.

Di Daminikan Ripoblik a di sait a di fos poermanent Yuropian seklment ina di Amoerkaz: Santo Dominggo, di kiapital a di konchri. Fi muos a di indipendant ischri a di konchri, di nieshan expiiriens palitikal kas-kas ah toermail; isofa chuu nof nan-riprizentitiv ah tiranous govament. Sens di milichri diktieta Rafael Lionidas Chruhiyo Moliina (Rafael Leonidas Trujillo Molina) ded ina 1961, di konchri a-muuv tuwaad a muo libral ikanimik magl, we meki di bigis ikanimi ina di riijan, ah tuwaad dimokrasi.
David Hilbert

**David Hillbert** (Janiweri 23 1862 – Febiweri 14, 1943) a wehn wahn Jorman Matamatishan uu wi rekagnaiz az wan a di bigis, muos influenshal matamatishan a di 19t an 20t senchri. Im divelop ar diskova nof fondamental aidia ina ieria laik invieriant tiori an di axiomataiziehshan a jaamechri. Im mek op di tiroi bout Hilbert Spies we a wan a di foundieshan dem a fongkshanal analisis. Im an im styuudent dem kanchribyuut tu di establishment a riga an som tuul tu di mats we wi yuuz ina madorn fiziks. Im binuon az wan a di founda dem a pruuf tiori, matamatikal lajik, an di distingshan bitwiin mats an metamatamatix.
Deza, Soria, Spien

**Deza** a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 302 inabitant.